
ŠAKIŲ RAJONO SAVIVALDYBĖS TARYBA

SPRENDIMAS

DĖL koncesijos suteikimo tikslingumo  
2011 m. kovo 31 d. Nr. T-103
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 29 p. ir 4 d., Koncesijų įstatymo (Žin., 1996, Nr. 92-2141; 2003, Nr. 70-3163) 5 str. 5 d. bei atsižvelgdama į projekto ,,Šakių jaunimo kūrybos ir sporto centro plėtra“ 2009 m. gruodžio 24 d. finansavimo ir administravimo sutartį Nr. S-VP3-1.3-ŪM-05-R-41-001, n u s p r e n d ž i a : 

1. Pritarti Šakių jaunimo kūrybos ir sporto centro baseino, esančio Šakiuose, V. Kudirkos g. 64, valdymo ir naudojimo koncesijos tikslingumui.

2. Įpareigoti rajono savivaldybės administracijos direktorių Juozą Puodžiukaitį:

2.1. sudaryti komisiją Šakių jaunimo kūrybos ir sporto centro baseino koncesijos suteikimui organizuoti ir koncesijos suteikimo procedūroms atlikti, į komisijos sudėtį įtraukiant rajono savivaldybės tarybos  deleguojamus tarybos narius - Juozą Bertašių (skiriant jį pirmininku),  Vytautą Bitiną, Zigma Povilaitį ir Henriką Zarembą.
2.2. iki 1 punkte nurodytos koncesijos konkurso paskelbimo pateikti rajono savivaldybės tarybai tvirtinti koncesijos konkurso sąlygas ir pagrindinės koncesijos sutarties projektą. 

Meras





      Juozas Bertašius

